શરૂઆત ભલે વિકટભરી અને પડકારોવાળી હોય પણ વ્યક્તિએ ક્યારેય હિંમત હારવી ન જોઈએ. સો કૌરવો સામે હોય તો પણ નિરાશ ન બનો. પાંચ પાંડવોની સામે જોઈ આશાવાદી બનો. કેટલાય લોકો મંદિર કે મસ્જિદ જતાં નથી. ભલે માણસને કદાચ ઈશ્વરની જરૂર ન પડે, પણ માણસને માણસની જરૂર તો પડવાની જ છે. એટલે આવો કોઈ અહંકાર કરવો ન જોઈએ. સાધુ જીવનની વાત કરું તો સાધુ એ સમાજ પ્રત્યે સમર્પિત છે, સાધુ એ સમાજની મૂડી છે, કોઈ જવાબદારી નથી.